23 гады Д. І. Яраш займала пасаду намесніка галоўнага ўрача па медыцынскім абслугоўванні насельніцтва нашага раёна, адначасова курыравала арганізацыйна-метадычную работу. А цяпер адказвае за яе поўнасцю, загадваючы арганізацыйна-метадычным кабінетам. Кола абавязкаў шырокае — збор інфармацыі з усіх участковых бальніц, амбулаторый і ФАПаў, яе апрацоўка; арганізацыя выездаў на раён спецыялістаў (эндакрынолага, педыятра, акуліста, кардыёлага, неўролага); распрацоўка планавых заданняў, якія даводзяцца да ўсіх структурных падраздзяленняў; падрыхтоўка і правяxadдзенне канферэнцый, пасяxadджэнняў медсавета, сакратаром якога з’яўляецца. А яшчэ Д. І. Яраш курыруе работу ФАПаў і аказвае іх работнікам неабходную метадычную дапамогу. “Адным словам, работа, якая праводзіцца пад кіраўніцтвам Даменікі Іванаўны, — гэта мазгавы цэнтр, своеасаблівы штаб, дзе распрацоўваецца тактыка, — адзначыў галоўны ўрач УАЗ “Пастаўская ЦРБ” У. М. Чакавы. — І, як і раней, яна здзіўляе сваёй энергіяй і працавітасцю, прафесійна і з высокай адказнасцю выконвае любое даручэнне ці заданне, застаецца патрабавальнай да сябе і падначаленых, справядлівай. І за ўсім гэтым — яе аўтарытэт і шматлікія ўзнагароды, у тым ліку медаль “За працоўную адзнаку”, нагрудны знак “Выдатнік аховы здаxadроўя Рэспублікі Беларусь”.